Ζεστή σαλάτα με φασολάκια και σάλτσα δυόσμου
Το μυστικό της συνταγής είναι ότι ανακατεύουμε τα φασολάκια με την σάλτσα δυόσμου ενώ είναι ακόμα ζεστά, ώστε να απορροφήσουν όλα τα αρώματα.
1 κιλό φρέσκα τρυφερά φασολάκια, στρογγυλά, καθαρισμένα, 2½ κουτ. σούπας ελαιόλαδο, 2 μεγάλα ξερά κρεμμύδια, κομμένα σε ροδέλες, 3 κουτ. σούπας μηλόξιδο ή λευκό ξίδι, 2-3 κουτ. σούπας σουσάμι, καβουρδισμένο σε αντικολλητικό τηγάνι χωρίς λιπαρή ουσία, 180 γρ. κεφαλογραβιέρα (κατά προτίμηση Αμφιλοχίας), αλάτι και πιπέρι, τα φυλλαράκια από 1 ματσάκι φρέσκο δυόσμο, 2 σκελίδες σκόρδου, 1 κουτ. γλυκού πετιμέζι ή μέλι, 4 κουτ. σούπας ελαιόλαδο, αλάτι και πιπέρι
Πολτοποιούμε στο μπλέντερ το δυόσμο με το σκόρδο, το πετιμέζι, το ελαιόλαδο και το αλατοπίπερο.Για να φτιάξουμε ζεστή σαλάτα με φασολάκια και σάλτσα δυόσμου αρχικά σε μια κατσαρόλα, με μπόλικο αλατισμένο νερό, ζεματίζουμε τα φασολάκια για 5-6 λεπτά.Σε μια κατσαρόλα ζεσταίνουμε το λάδι και σοτάρουμε τις ροδέλες κρεμμυδιού για 4 λεπτά, ώσπου να μαλακώσουν.Προσθέτουμε τα φασολάκια και τη σάλτσα δυόσμου που ετοιμάσαμε και νοστιμίζουμε με αλάτι και πιπέρι.Κόβουμε «φλούδες» κεφαλογραβιέρας με το εργαλείο που καθαρίζουμε τις πατάτες και τις σκορπίζουμε στη σαλάτα.Πασπαλίζουμε με το σουσάμι και σερβίρουμε αμέσως με ψωμί της αρεσκείας μας.
Φασολάκια